— Маці выказваюць спачуванне ў сувязі са стратай блізкага чалавека і тут жа канстатуецца факт, што ў смерці чалавека няма каго абвінаваціць. Неяк дзіўна атрымліваецца: мужчына ў росквіту жыццёвых сіл нечакана памірае, трапіўшы ў папраўчую ўстанову “Турма №8”, а пасля ў Жодзінскую ЦГБ, а вінаватых няма. Па закону і логіцы за жыццё і бяспеку чалавека, заключанага пад варту, адказвае адміністрацыя ўстановы. Папярэдняе следства павінна было даць адказ: хто вінаваты ў смерці Ігара Барбашынскага. Устанавіць гэта проста, нават не патрэбна выходзіць за сцены турмы. Іньшы вынік не пераканаўчы. Ён можа азначаць толькі адно: ўтойванне злачынства і здзяйсненне дзеля гэтага новага злачынства (арт. 427 КК Службовая падробка ці арт.428 КК Службовая халатнасць).